
« În această săptămână, un grup de adolescenţi harnici şi inimoși de la Bisericuţă au fost într-o tabără de 
muncă şi voie bună, în localitatea Roşia din judeţul Arad. Tudor din strană şi Giorgiana actriţa s-au ocu- 


pat de programul lor zilnic. Vom reveni cu amănunte. 


* Cu ajutorul lui Dumnezeu, o parte dintre fraţi au pornit zilele trecute, într-un pelerinaj ziditor și întări- 
tor de suflete, la Sfinţii din apropierea zonei noastre: Părintele Arsenie Boca, Sf. Irodion de la Lainici, Sf. 
Nicodim de la Tismana. Să le fie tuturor spre mare folos! 





ŞTIRI 


+ Trei școli din Regiunea Odesa (Ucraina) au 
dat în judecată Consiliul Raional, cerând anu- 
larea deciziei de a desfiinţa două şcoli cu pre- 
dare în română şi a le transforma în filiale ale unei 
şcoli cu predare integrală în limba ucraineană şi aflată 
la mare distanţă. În ultimii 30 de ani, românii din 
Ucraina au pierdut 30 de școli cu predare în limba 
română, iar până în 2023, conform unei legi adoptate 
de Parlamentul Ucrainei, vor fi ucrainizate şi celelalte 
școli cu predare în limba română. Românii din Ucra- 
ina numără aproximativ 500.000 de persoane şi tră- 
iesc din moşi-strămoşi în Regiunile Cernăuţi (Nordul 
Bucovinei, Nordul Basarabiei și Ţinutul Herţa), Odesa 
(Bugeac), Transcarpatia (Maramureşul istoric). (basi- 
lica.ro) 


* În Arhiepiscopia Buzăului şi Vrancei, a apărut pri- 
ma carte de rugăciuni tradusă în limbajul mi- 
mico-gestual liturgic românesc. Cartea cuprinde 
„Rugăciunile începătoare”, „Rugăciunea inimii”, pre- 
cum şi „Rugăciunile de dinainte de Sfânta Impărtășa- 
nie” care au fost transpuse în limbajul semnelor de pr. 
Ionuţ Mihalașcu -— slujitorul comunităţii credincioșilor 
deficienţi de auz din Buzău. Cartea de rugăciuni în 
limbajul semnelor a fost tipărită într-un prim tiraj de 
200 de exemplare. Acestea au fost oferite în mod gra- 
tuit tuturor personalului și elevilor de la Liceul Tehno- 
logic Special pentru Copii cu Deficiențe Auditive Bu- 
zău. (basilica.ro) 

Pr, Ciprian Negreanu 

CREZI TU ACEASTA ? 


(loan 11, 26) 


Edirura Picerele var vorbi 


Cartea reprezintă o selecţie 
tematică din omiliile şi 
catehezele Părintelui Ci- 
prian Negreanu, având 
aspectul unei colecţii de zi- 
ceri de folos duhovnicesc, 
grupate în 79 de teme, aco- 
perind o perioadă de peste 
zece ani (2005 — 2016). Deşi 
sub forma unei serii de mi- 
crotexte, aparent fragmenta- 
re, filonul roşu este dragos- 
tea de neînchipuit a lui 
Dumnezeu pentru om, care 
se ascunde sub toate întâm- 
plările, aparent de neînțeles, 
din viaţa noastră, despre 
încrederea de un curaj nebu- 
nesc pe care trebuie să o 
avem în lucrarea lui Dumne- 
zeu cu noi. 


Aşteptăm întrebările, sugestiile şi eventualele cola- 
borări pe adresa revista.maximina(0 gmail.com sau 
la tel. 0734.194.372. Mulţumim tuturor pentru 
rugăciuni şi ajutor financiar. 

Nimic pe lume nu-i mai de 


CREDINȚA IARE 


Cuvânt al Sf. Nicolae Velimirovici 





Sutaşul a 
simţit în 
Hristos 
cerul: foc 
din cer şi 
lumină 
din cer. 


mirare decât 


a unui om 


| Eau de astăzi a fost 
scrisă drept învăţătură 
pentru toate vremurile şi pen- 
tru toate popoarele, potrivin- 
du-se la fel de bine şi nouă, 
celor de astăzi. E o învăţătură 
tălioasă ca sabia heruvimică, 
limpede ca lumina zilei, 
neaşteptată şi proaspătă ca 
floarea de munte: ca să ne 
străpungă cu ascuţișul ei, să 
ne lumineze cu limpezimea ei, 
și să ne scoată din apatia și 
nepăsarea noastră. Și mai cu 
seamă să ne aducă aminte 
nouă creştinilor ca nu 
cumva să ne fălim cu mer- 
sul la biserică, cu rugăciu- 
nea şi cu mărturisirea lui 
Hristos, spre a vedea la Ju- 
decata de Apoi că cei dinafară 
Bisericii au fost găsiți cu mai 
multă credinţă şi fapte bune 


decât noi. 


Oricine citeşte istoria aceasta 
povestită de cei doi Evanghe- 
lişti, Matei şi Luca, va socoti 
că între cele două istorisiri 
este o mare deosebire. Matei 
scrie că sutaşul a venit însuşi 
la Hristos cu rugămintea sa, 
pe când Luca zice că ela tri- 
mis mai întâi mijlocitori din- 
tre bătrânii iudeilor, iar apoi, 
fiind Domnul în drum spre 
casa lui, a trimis prieteni care 
să-i spună că nu trebuie să se 
ostenească să vină până la 
dânsul pentru că el, sutașul, 
nu este vrednic de acestea; ci a 
transmis el: „spune cu cuvân- 
tul si se va tămădui sluga 


» 


mea . 


Deosebire este, într-adevăr, 

între aceste două istorisiri, dar 
contradicţie nu. lar deosebirea 
stă în faptul că Matei nu po- 
meneşte de cele două solii tri- 
mise mai întâi Domnului de 
sutaş, iar Luca nu pomeneşte 
venirea acestuia, cu toată sme- 
renia sa, faţă către faţă cu 
Domnul. Omul duhovnicesc se 
bucură de această frumoasă 
întregire a celor doi Evanghe- 
lişti unul printr-altul. Aşa cum 
spune Sf. loan Gură de Aur, 
dacă toate istorisirile ar fi fost 
la toţi Evangheliştii la fel, ar fi 
putut spune cineva ca el au 
copiat unul de la altul. 


De ce ar mai fi trebuit atunci 
să fie patru Evanghelii şi patru 
Evanghelişti? In orice instanţă 
de pe pământ ajunge mărturia 
a doi oameni pentru ca lucrul 








AVVA PAMVO (18 iulie 374) 


A fost un om care se numea avva Pamvo şi despre acesta se povesteşte 
că trei ani a petrecut rugându-se la Dumnezeu şi zicând: „Să nu mă slă- 
veşti, Doamne, pe pământ!”. Şi atât l-a slăvit Dumnezeu încât nu putea 
cineva să se uite în faţa lui, de slava care o avea. 


Se spunea despre avva Pamwvo, că niciodată nu zâmbea a râde faţa lui. 
Deci într-una din zile, vrând dracii să-l facă să râdă, au legat de un lemn 
o pană şi o purtau făcând gălăgie şi zicând: Alli! Alli! Și văzându-i avva 
Pamvo a râs: iar dracii au început a juca, zicând: Ha! Ha! Pamwvo a râs. 
Iar el răspunzând, a zis lor: nu am râs, ci mi-am făcut râs de neputinţa 
voastră, că atâţia fiind, purtati o pană. 


să fie crezut. Dumnezeu ne dă însă, 
cu cei patru Evanghelişti, de două 
ori doi martori, pentru ca cei ce vor 
să se mântuiască să creadă fără îm- 
piedicare, iar cei ce caută pierzania 
să nu aibă nici o acoperire. Incă ne-a 
mai dat Dumnezeu patru Evan- 
gheliști, cu toate că ar fi putut revăr- 
sa toată înţelepciunea spre mântuire 
într-unul singur, pentru ca, văzând 
cum se întregesc între dânşii, 
să învăţăm a face şi noi aşa în 
viaţă, potrivit cu feluritele daruri pe 
care le primim fiecare de la Dumne- 
zeu. 


Iudeii îl vorbiseră de bine pe sutaş în 
faţa lui Hristos: „Vrednic este să-i 
faci lui aceasta; căci iubeşte neamul 
nostru şi sinagoga el ne-a zidit- 
o” (Luca 7,4-5). Dar toate cele spuse 
de ei nu atingeau miezul lucrului. Ei 
preţuiau vrednicia sutaşului după 
câştigul lor. Indeobşte, ofiţerii şi ofi- 
cialii romani se uitau de sus la iudei, 
pe când acesta nu. „Sinagoga el ne-a 
zidit-o...” Cu alte cuvinte: „Cheltuie 
banii lui, noi îi economisim pe-ai 
noştri. Ne-a clădit pe banii lui un loc 


de rugăciune de care aveam nevoie, 
şi pe care altfel ar fi trebuit să-l plă- 
tim noi.” Parcă ar fi vorbit cu Caiafa, 
nu cu Hristos! Hristos însă nu le-a 
răspuns nimic la aceasta, ci „mergea 
cu ei”. Atunci I-au ieşit înainte prie- 
tenii sutaşului şi, în urmă, sutașul 
însuşi. 


Stând faţă în faţă cu Hristos, sutasul 
a trebuit, desigur, să-l spună şi el cu 
gura lui totul (lucruri pe care Dom- 
nul le mai auzise o dată de la cei- 
lalţi). „Şi i-a zis Iisus: Venind, îl voi 
vindeca”. de astă dată, nici nu în- 
treabă, cum i-a întrebat pe alţii: 
„Crezi tu că pot face aceasta?” Doar 
citise în inima acestui om, îi 
văzuse credinţa. Aşa că îi spune 
hotărât, cum niciun doctor nu în- 
drăzneşte să spună: „Și i-a zis lisus: 
Venind, îl voi vindeca”. Anume a 
vorbit Domnul cu atâta limpezime şi 
hotărâre, ca să poată avea răspunsul 
sutașului de faţă cu iudeii, pentru că 
Dumnezeu lucrează în aşa fel încât 
lucrarea Lui atinge mai multe pla- 
nuri deodată. Hristos voia ca fapta 
să ajute mai multora: să vindece bol- 





navul, să arate credinţa cea mare a 
sutaşului, să mustre necredinţa iu- 
deilor și să dea glas profeţiei despre 
împărăție; despre cei ce aşteaptă să 
intre în împărăție, dar nu vor intra, 
şi despre cei ce nu aşteaptă nicide- 
cum să intre, dar vor intra. Ce deose- 
bire uriaşă între credinţa arzătoare a 
acestui om şi crezările îngheţate, de 
formă, ale fariseilor!  Deosebire nu 
mai mică decât între un foc care arde 
şi un foc zugrăvit. 


Ce credinţă tare în Hristos şi în pute- 
rea Lui! „Numai zi cu cuvântul” şi 
boala va fi învinsă, se va ridica sluga 
mea! Apostolului Petru i-a trebuit 
multă vreme ca să ajungă la o ase- 
menea credinţă. Sutaşul a simţit în 
Hristos cerul: foc din cer şi lumină 
din cer. De ce să intre sub acoperişul 
său atâta foc când este de-ajuns doar 
o scânteie? De ce tot soarele când e 
destul o rază? Într-adevăr, nimic pe 
lume nu-i mai de mirare decât cre- 
dinţa tare a unui om. E cel mai mare 
și mai frumos lucru de pe pământ. 








Monahul Nil a fost un lăudat rod al Mănăstirii Simonopetra. El a 


Pe potecile Muntelui Athos 


BLÂNDEȚŢEA 





O, ce drag şi dulce-mi este 
Omul blând şi cumpătat! 
Când altul m-a împilat 
La ce bun să-l fi mustrat? 
Piere oare-a sa turbare, 
Auzind a mea mustrare? 


Când prinde-a se-nverşuna, 


slujit ca secretar principal al Consiliului Sf. Munte. A fost atât de 
smerit şi blând, pe cât de cult. Erau momente când i se vorbea 
necuviincios, dar reacţia sa era de a spune cu liniște şi calm: „Eu 
îi văd pe toţi părinţii de la consfătuiri ca pe îngerii lui Dumnezeu, 


şi prin feţele lor evlavioase îi văd pe părinţii din vechime, înteme- 


jetori ai sfintelor mănăstiri.” A murit de tuberculoză, la 40 de ani, 
fiind luat pe neașteptate, ca bunătatea lui să nu fie schimbată de 


cel rău. 


Un părinte blând şi neprihănit spunea: 


De-aş începe-a-i da răspuns, 
Intr-o clipă chiar ca el, 
Turbat şi eu am ajuns. 


Însă-n ceasul învrăjbirii 
Buzule-mi n-or să grăiască, 
Ci-aştepta-voi, potolit, 
Norii să se risipească. 


Nedreptatea cor zdrobi-o 


Mai apoi, blând, cu răbdare, 


- Toţi părinţii sunt buni. Toţi se luptă cât pot ei de bine şi numai 


stând aici, în Grădina Maicii Domnului, este nădejde de mântui- 


TE. 


Și-auzi-mă-voi mai bine, 
Nerănit de-nverşunare. 


Monahul Atanasie de la măn. Grigoriu 





„Părintele Arsenie 
iubind 

în suflete 

ivirea dimineții.” 


DUHOVNICUL 











Despre Părintele Arsenie P apacioc (adormit acum 10 ani, la 19 iulie) s-au scris multe. Unii dintre 
noi au avut bucuria de a-l prinde în viaţă şi a lua binecuvântare. Ne-am gândit să redăm mai jos o întâlnire mi- 
nunată, care a marcat şi schimbat total viața unuia dintre cei mai mari poeţi ai noştri, Daniel Turcea. Întâlnirea 
a avut loc în anul 1976, la Cernica. De atunci părintele Arsenie Papacioc a devenit pentru el Duhovnicul... 
(relatează sora lui Daniel Turcea, Lucia) 


aia dimineaţă la ora 6 era gata 


spălat şi îmbrăcat ca să plece la 
Cernica. Cred că trebuie să fi fost 
cumplită lupta care se dădea în el, 
între mândria minţii şi dorinţa sin- 
ceră de a-L cunoaşte pe Adevăratul 
Dumnezeu. Era dornic să-l cunoas- 
că, dar, în acelaşi timp era şi oare- 
cum circumspect la faptul că Părin- 
tele Arsenie ar putea fi atât de docu- 
mentat încât să-i clarifice toate în- 
trebările. Mi-a spus: 


„Să ştii că m-am gândit bine la as- 
ta, dacă Părintele ăsta atât de 
lăudat nu-mi va răspunde la 
toate întrebările pe care am să i 
le pun, din toate domeniile ştiinţei şi 
culturii, din toate artele şi religiile, 
dacă nu-mi va explica în cunoştinţă 
de cauză, tot ceea ce am eu în cap, 
nu am cum să înţeleg şi să cred 
că Dumnezeu este mai mare 
decât creația şi decât mintea 
omului. Eu unul nu am găsit pe ni- 
meni, până acum, să mă lămureas- 
că, aşa că foarte probabil ar fi ca 
acea persoană să nici nu existe.” 


I-am răspuns cu blândeţe: Nu ştii ce 
ne-a spus loan despre el: că e bun, 
blând, drept, credincios, că a făcut 
ani grei de puşcărie, în cele mai 
groaznice închisori? De ce vrei să-l 
mâhnești de la început? Stai şi tu, 
ascultă-l, fără să-l priveşti cu 
ochi critic, chiar mai înainte de a-l 
vedea. 


A plecat, trântind uşa, în spirit de 


frondă. Pe la 9 seara, când i-am des- 
chis uşa, am încremenit! La soare te 
puteai uita, dar la dânsul, ba! Hris- 
tos Se schimbase la Faţă în su- 
fletul lui! S-a dus în camera lui, s-a 
aşezat pe marginea patului. Zâmbea 
discret, cu nişte ochi ai unui om 
foarte înduhovnicit şi nu scotea ni- 
ciun cuvânt. Ceea ce i se întâmplase 
purta pecetea unicităţii. 


După o vreme mi-a spus: 


„Astăzi am întâlnit un părinte cum 
cred că nu mai este altul asemenea 
la noi! Cum am ajuns la Cernica, 
m-a cuprins o mare emoție, parcă 
ar fi trebuit să dau cel mai mare 
examen din viața mea! ... Am prins 
curaj) şi am început să-l iscodesc pe 
părinte cu tot ceea ce-mi trecea prin 
minte. Dar culmea culmilor: cu cât 
îi puneam întrebări mai multe 
şi mai variate, cu atât se bucu- 
ra din ce în ce mai tare! Nici 
n-ai idee cum îmi răspundea de 
prompt şi la obiect! Anticipa între- 
bări la care nici nu mă gândeam. 
Mi-a demolat tot turnul Babel care- 
mi blocase conștiința... Apoi deoda- 
tă, nu am mai avut ce să-l întreb, 
mă simțeam cu mândria învinsă şi 
cucerit de credinţă. Oare cât s-o fi 
rugat părintele pentru mine? 
Am început să mă spovedesc. Cred 
că niciodată n-am fost mai fericit 
când m-a iertat un preot! Și sim- 
țeam cum ceva foarte rău, care mă 
sufoca, prinzându-mă de gât, cu 
multă sălbăticie, ieşea din mine. 


Știi cum era când vorbea? Avea 
ochii ca două faruri de lumină. 
Era o asemenea bucurie şi desăvâr- 
şită pace între noi, încât nu am cu- 
vinte să-ți descriu. Mi-a spus nu 
numai ce gândeam atunci, dar şi 
unde eram şi ce făceam. Mi-a vorbit 
atât de frumos de Mântuitorul şi de 
Maica Domnului, cum nici nu-ți 
poți închipui. Eu astăzi am fost în 
Cer!” 


Şi apoi Daniel Turcea a scris aceste 
versuri: 


deci 

sculându-se 

bătrânul mâinile şi le-a întins 
spre cer 

carnea a început să-i ardă 

şi sângele şi carnea îi ardeau 

zece făclii de foc ardeau din palme 


mut 
îl priveam cum arde 


E maiviu! 


Și am simțit 
Cum rug fiind grăia adâncă pacea! 
Avva, bătrânul, 
întreg ca focul fii, 
te-apropie, 


aprinde! 





lov, tânără soţie a lui N. I. Motovi- 
lov, care este acum binecunoscut 
pentru însemnarea conversaţiei sale 
cu sfântul despre dobândirea Duhu- 
lui Sfânt. Ea a păstrat acea scrisoare 
timp de şaptezeci de ani şi a dat-o 
Țarului la ceremonia de canonizare. 


În plus, la călătoria de întoarcere 
din Sarov, Familia Regală a vizitat 
Mănăstirea Sfântului Serafim, Dive- 
evo, unde fericita Pașa (Parascheva), 
nebuna pentru Hristos, le-a vorbit 
câteva ore; se spune că le-a profeţit 
propriul lor martiriu, precum şi cel 
al Sfintei Rusii. Cu același prilej, 
țarii au intrat în apele binecuvântate 
ale lacului din apropiere, cu credinţa 
că vor avea un fiu. Alexei s-a născut 
un an mai târziu. Boala incurabilă a 
băiatului nu le-a clătinat credinţa. 
Nicolae al II-lea îi spunea mereu 
țarinei: „vei afişa întotdeauna o 
faţă veselă şi vei purta toate 
greutăţile înăuntru”. 


Greutăţilor personale s-au adăugat 
cele ale ţării, sfâşiată de lupte inter- 
ne, pornite de revoluționarii socia- 
lişti. Sf. Ioan de Kronstadt, contem- 
poran ţarului, a spus cu un prilej: 
„Avem un Țar cu viaţă nepri- 
hănită şi evlavioasă. Dumnezeu 
i-a trimis 0 cruce grea a suferinței 
ca şi către alesul şi iubitul Său fiu, 
precum văzătorul tainelor lui Dum- 
nezeu, zice: «Eu pe câți îi iubesc îi 
mustru şi îi pedepsesc» (Apocalipsa 
3, 19). Dacă poporul rus nu se pocă- 


ieşte, sfârşitul lumii este aproape. 
Dumnezeu va îndepărta împărăția 
de la Ţarul evlavios şi va trimite un 
bici sub forma unor conducători 
auto-proclamați, necurați şi cruzi, 
care vor îneca toată Țara în sânge 
şi lacrimi.” 


Țarul a înţeles că panta pe care se 
aluneca era fără întoarcere. lubindu 
-şi mult poporul şi nedorind să-l 
vadă prins în chinga ateilor şi revo- 
luţionarilor, el a mărturisit unui 
apropiat: „Poate că este nevoie 
de o jertfă de răscumpărare 
pentru mântuirea Rusiei. Eu 
voi fi jertfa aceea. Facă-se voia 
lui Dumnezeu!” 


CRUCEA 


După trei ani de război în care ţarul 
a dat toată averea sa pentru dotarea 
armatei, iar țarina şi fiicele lor au 
stat neîncetat la căpătâiul răniților, 
rău-voitorii au aţâţat poporul împo- 
triva conducătorului său. De acum, 
familia va începe să urce Golgota. 
Nicolae acceptă să abdice, nădăjdu- 
ind să împiedice un război civil. 
Sunt arestaţi la domiciliu. Țarina 
Alexandra scria în acele clipe grele: 
„Suferințele noastre nu sunt nimic. 
Uitaţi-vă la suferințele Mântuitoru- 
lui, cum a suferit pentru noi. Dacă 
acest lucru este necesar pentru Ru- 
sia, suntem gata să ne jertfim vieţi- 
le şi totul.” 


A urmat surghiunul la Ekaterinburg 


și uciderea crudă şi pe ascuns a fa- 
miliei regale şi a apropiaților săi de 
către bolşevici, în 4/17 iulie 1918. 


Printre lucrurile ţarului martir s-au 
găsit următoarele versuri ale poetu- 
lui rus S. Bekhteiev: 


„Acum, când stăm înaintea porților 
morții, 

Respiraţi prin buzele noastre, o slu- 
Jitorilor 

Ca să aflăm mai mult decât o forţă 
umană, supranaturală 

Ca să ne rugăm cu umilinţă pentru 
cei ce ne-au rănit.” 


7O de ani au trecut de la adormirea 
Sf. Serafim până la aflarea moaşte- 
lor sale. Tot 70 de ani au trecut de la 
începerea suferințelor provocate de 
bolşevici poporului rus, până la re- 
învierea sa spirituală. După 1980, 
Biserica şi întreg poporul îşi vor re- 
descoperi şi vădi dragostea și recu- 
noştinţa pentru ultimul lor ţar mu- 
cenicit împreună cu familia sa. 
Moaştele lor sfinte se odihnesc azi în 
catedrala din Sankt-Petersburg, un- 
de mulţi credincioși aleargă pentru 
ajutor, întărire şi schimbare a vieţii. 
In toamna lui 2018, un grup de fraţi 
de la Bisericuţă au primit darul de a 
se închina atât la aceste scumpe 
moaşte, cât şi la ale iubitului Sf. Se- 
rafim din Sarov. 


Cu ale lor rugăciuni să fim miluiți şi 
apărați! Amin! 








Monabhii athoniţi prepară astfel coli- 
va din zilele obişnuite: 


Pun grâu strivit în apă pentru a se 
umfla. Il fierb, apoi după jumătate 
de oră strecoară apa, punându-l din 
nou la fiert în a doua apă până când 
grâul înfloreşte, iar zeama devine 
cleioasă. Adaugă apoi puţină sare. 


După aceea spală grâul cu apă rece, 
pentru a nu se mai lipi o bobiţă de 
alta, şi-l așază pentru a se zvânta. 


Reţetă de 
COLIVĂ ATHONITĂ 





Cu două-trei ore înainte de Sfânta 
Liturghie, cel responsabil de colivă ia 
pesmet, cât încape într-o palmă, sfă- 
râmat foarte bine, și-l adaugă în coli- 
vă, pentru a absorbi umezeala, conţi- 
nutul rămânând uscat. Mai apoi va 
pune grâul într-un ciur pentru a se 
strecura pesmetul. Astfel, grâul este 
deja pregătit. Il întinde pe platou şi 
pe deasupra aşază zahărul (nu pu- 
dră, ci cristalin), însemnând grâul în 
semnul Sfintei Cruci cu zahăr colorat 
cu scorţişoară. Dacă vrea, poate 
amesteca dinainte grâul cu alune 


fărâmiţate. La coliva pentru sărbă- 
tori cu priveghere se adaugă nuci 
fărâmiţate, cuişoare presate, chimen. 
In loc de nuci, la unele mănăstiri, se 
pun alune prăjite fărâmiţate (cărora 
le scot coaja) şi în locul cuişoarelor, 
scorţişoară. 


Coliva curentă este desertul de zi cu 
zi al monahilor din obştile chinovia- 
le. Monabhii ruşi de aici obişnuiesc să 
facă coliva nu din grâu, ci din orez, 
aşa cum se face în Rusia. 





Să-i cunoaştem pe sfintii care au poposit la noi 


SFÂNTUL CUVIOS 


CORNELIE CEL TĂCUT 
DIN PEREIASLAV 


(+22 iulie 1693) 











Intre numeroasele moaşte cu care s-a îmbogăţit Bisericuța, se află şi cele ale Sf. Corne- 
liu de Pereiaslav. Intrucât este un sfânt necunoscut multora dintre noi, am considerat 
de folos să creionăm viaţa acestuia, spre a-l apropia inimilor noastre. 


uviosul Părintele nostru Corne- 

liu, în lume Conon, a fost fiul 
unui negustor bogat din Riazan. 
Fiind încă foarte tânăr, a fugit pe 
ascuns din casa părintească și a in- 
trat în Mănăstirea Sfântului Luchi- 
an. A rămas acolo cinci ani sub în- 
drumarea stareţului Pavel, iar mai 
apoi s-a dus în Mănăstirea Sfinţilor 
Boris și Gleb din Pereiaslav. Aici, 
după 5 ani, a fost tuns monah, pri- 
mind numele de Corneliu. De atunci 
şi-a sporit nevoinţele. Mulţi fraţi l- 
au socotit a fi nebun, însă el primea 
cu răbdare osândirile fraţilor. După 
o vreme, cerând binecuvântarea 
egumenului de a vieţui pustniceşte, 
s-a zăvorât în chilia sa ridicată sepa- 
rat şi a început a petrece în neînce- 
tată rugăciune și postire. 


Odată, fraţii l-au găsit abia suflând, 
iar vreme de 3 luni a zăcut nepu- 
tând a primi decât apă şi fiertură de 
legume. Când s-a înzdrăvenit puţin, 
cuviosul s-a lăsăt înduplecat de egu- 
men să vieţuiască iarăşi în obşte, 
slujind ca paraclisier, la trapeză şi 
în grădină. Dumnezeu a binecuvân- 
tat ostenelile nevoitorului său, căci 
în livada mănăstirii merii îngrijiţi 
de sfântul au rodit atât de îmbelşu- 
gat, încât acesta putea dărui tuturor 
pelerinilor mere. 


Trupul său slăbit de postirea aspră 
şi-l supunea la necontenite oste- 
neli. Cu mâinile sale a făcut o fân- 
tână pentru fraţi. Pentru a-şi păzi 
mintea neîmprăştiată la rugăciune, 
timp de treizeci de ani s-a nevoit cu 


tăcerea, fără a scoate nici măcar un 
cuvânt, aşa încât ajunsese să fie 
considerat surdo-mut, de aceea a şi 
fost numit Sfântul Corneliu cel Tă- 
cut. 


Și-a dat sufletul Domnului imediat 
ce a îmbrăcat marea şi îngereasca 
schimă. După 9 ani, în vremea con- 
struirii bisericii celei noi, trupul său 
a fost aflat nestricat răspândind 
bună mireasmă. In anul 1705, Sfân- 
tul Ierarh Dimitrie al Rostovului |, 
văzând moaştele sfântului Corneliu, 
a cerut să fie așezate într-un loc re- 
tras din biserica cea nouă. 


Să avem rugăciunile lui! 


I.G. 





af 





GÂNDUL CEL RĂU 


Gândule, gândule 
Viperă rea, 

Valuri frângându-le, 
Lupţi, arătându-le 
Alba ta stea... 


Nopțile, zilele 

Vezi, te-au învins! 
Moarte-s zambilele, 
Stinse-s feştilele 
Dorului stins... 


Rănile, visele 
Toarnă-ți venin; 
Dând paradisele, 
Cumperi abisele 
Marelui chin. 


Gândule, gândule 
Viperă rea, 

Valuri frângându-le, 
Pieri, scuturându-le 
Ultima stea... 


Sergiu Grossu 





| ae reprezintă cea mai ca- 
racteristică mişcare a întregului 
secol al XVIII-lea. Potrivit acestui 
curent, Dumnezeu există, dar 
este în bună măsură irelevant. 
Cu alte cuvinte, El creează lumea, 
după care face un pas în spate, iar 
din acel moment lumea este separa- 
tă complet de Dumnezeu. Newton 
credea că Dumnezeu nu putea calcu- 
la totul foarte precis, cum ar fi de 
pildă traiectoria cometelor. Din 
această perspectivă, lumea este un 
ceasornic făcut cândva de Dumne- 
zeu, dar El trebuie să mai intervină 
din când în când să-l corecteze. Vol- 
taire a scris: „Singura evanghelie pe 
care trebuie să o citească cineva 
este marea carte a Naturii, scrisă de 
mâna lui Dumnezeu şi ştampilată 
cu sigiliul Său.” Miracolele încep să 
fie puse sub semnul întrebării, iar 
pentru mulţi scriitori din acea epocă 
ele sunt doar superstiții. David Hu- 
me și-a luat sarcina de a distruge 
întreaga idee a minunilor. El a deve- 
nit un standard, astfel că de atunci şi 
până astăzi oamenii „inteligenţi” 
rareori s-au mai îndoit de teza sa: 
„minunea este imposibil de de- 
monstrat”. Hume avea o credinţă 
puternică de a nu crede în minuni, 
iar această credinţă stăpâneşte azi pe 
oameni, încât nu pot gândi decât în 
aceşti termeni, că nu există minuni. 


Așadar religia în perioada iluministă 
a ajuns să se reducă la credinţa într- 
un Dumnezeu şi la datoria oameni- 
lor de a fi buni. Însă oamenii nu s-au 
mulţumit nici cu această religie a 
raţiunii, ci au atacat-o şi pe ea. Vol- 
taire şi Diderot erau apărători ai reli- 
giei, dar ai ideii lor de religie. 


Cât priveşte pe teologii și filosofii 
acelei vremi, erau atât de naivi! Cre- 





CURS DE SUPRAVIEȚUIRE 


ORTODOXĂ (V) 


alcătuit de fericitul întru pomenire 
parintele nostru SERAFIM ROSE 





ILUMINISMUL (2) 


deau că doar cu ajutorul raţiunii vor 
ajunge să demonstreze existenţa su- 
fletului sau a vieţii de apoi. Dacă îi 
citim pe aceşti filosofi şi teologi, ve- 
dem că gândirea lor era extrem de 
superficială. Le lipseşte o dimen- 
siune mai adâncă. Și cu cât merg 
mai departe şi devin mai logici, cu 
atât simţi că au pierdut întreaga în- 
țelegere a ceea ce este religia. 


Dar muzica şi arta din această peri- 
oadă istorică sunt în continuare 
foarte vii. Muzica barocă este 
profundă, căci nu e supusă senzaţi- 
ilor romantice şi sentimentalismului 
de mai târziu. Este foarte sobră, are 
multă simţire, fiind foarte proaspătă 
și ordonată. Arta se supunea anumi- 
tor reguli clasice de pictură, iar mu- 
zica se ghida după polifonia dezvol- 
tată în Evul Mediu târziu. Compozi- 
tori precum: Hândel, Bach, Vivaldi 
se aflau la un nivel foarte înalt. Se 
crea şi muzică religioasă (diverse 
tipuri de Patimi). 


Muzica aceasta nu este duhov- 
nicească. Nu este muzica de strană 
ortodoxă, care îi provoacă omului 
nevoia de pocăință. In cazul muzicii 
apusene, te relaxezi şi contempli, te 
bucuri. Nu ar trebui să renunţăm la 
această muzică, deoarece este foarte 
rafinată. Cei care trăiesc în lume 
sunt expuşi la un anumit fel de mu- 
zică, ce reprezintă arta vremurilor 
noaste. Dar dacă tot este să fi expus 
la artă, mai bine să fi expus la o artă 
frumoasă şi rafinată, decât la barba- 
ria de care suntem înconjurați astăzi. 
Motivul pentru care muzica barocă 
este mai profundă decât filosofia 
vremii sale este că ea trăieşte pe 
seama capitalului din trecut, a 
capitalului creştin care nu se epuiza- 
se complet încă (deşi era foarte de- 


In această epocă lumea se separă complet de Dumnezeu. 


parte de ceea ce reprezintă arta tra- 
dițională ortodoxă). 


Ar trebui să ne întrebăm de ce s-a 
prăbuşit această viziune iluministă 
asupra lumii. Filosofia şi teologia de 
atunci ni se par incredibil de naive și 
mărginite, iar arta reprezintă o epo- 
că de aur la care nu ne putem întoar- 
ce. Poţi asculta la nesfârşit muzica 
barocă, dar nimeni nu mai compune 
azi aşa ceva. Există mai multe moti- 
ve care explică prăbuşirea. Unul ar fi 
că raţiunea înălţată deasupra 
credinţei şi tradiţiei va ajunge 
la propria sa distrugere. Raţio- 
nalismul a dus de fapt la sinuciderea 
raţiunii. Istoria ultimilor 200 de ani 
e continuarea unui proces în care 
raţiunea a eliminat totul din trecut şi 
în final se distruge pe sine, odată cei 
se dă libertatea de a fi standardul 
adevărului. Idolatrizarea raţiunii i-a 
făcut pe oameni să nu ia în seamă 
influenţele non-raţionale de care 
următoarele generaţii vor fi conşti- 
ente, iar acela e momentul în care 
raţiunea se distruge pe sine. 


Oamenii din această perioadă 
nu mai cred în demoni. Totul se 
baza pe rațiune, iar acest raţionalism 
mărginit va duce la o revoltă împo- 
triva sa şi la apariţia unor curente 
marginale (pietism, metodism, ocul- 
tism). Acum este conturată ideea de 
progres perpetuu, fapt care va sta 
la baza evoluţionismului din sec. 
XIX, dar care va aduce şi un simp- 
tom al lipsei de pace, al absenței si- 
guranţei, ce vor declanşa ulterior 
revolta romantică. (va urma) 








File din viaţa 





Sfântului NICOLAE AL II-LEA 


(+17 iulie 1918), țarul care l-a canonizat pe 
SF. SERAFIM DE SAROV 





arul Nicolae al II-lea s-a născut 
> în ziua de prăznuire a Sfântului şi 
Dreptului Iov, în anul 1868. Obişnu- 
ia să spună: „M-am născut în zi- 
ua de prăznuire a Sfântului 
Iov, mult pătimitorul, şi sunt 
sortit să sufăr“. Anii luminoși ai 
copilăriei sunt marcați de slujbele 
Bisericii: „eu, împreună cu bunicul, 
eram la slujba miezonopticii”, îşi 
aminteşte el. Petrecea multă vreme 
studiind, remarcându-se printr-o 
memorie ieșită din comun şi capaci- 
tăți intelectuale deosebite. A făcut 
studii în domeniul ştiinţelor econo- 
mice, al dreptului, şi studii cu carac- 
ter militar. 


DREPTITCREDINCIOSUL ȚAR 


Dragostea pentru credinţa ortodoxă 
a împărtăşit-o şi soţiei sale, Alexan- 
dra, nepoata reginei Victoria, care a 
ajuns să se convertească: „Atunci 
când vei vedea cât de frumoasă, 
cât de plină de har şi de smeri- 
tă este religia noastră ortodo- 
xă, cât de minunate sunt bisericile 
şi mănăstirile noastre şi cât de mă- 
rețe sunt dumnezeieştile noastre 
slujbe, vei ajunge să le îndrăgeşti şi 
atunci, nimic nu ne va mai des- 
părți. 


Când a ajuns să conducă Rusia, ţa- 
rul Nicolae a luptat neobosit pentru 
menţinerea păcii. Era un om gene- 
ros, permanent preocupat de ajuto- 
rarea celor aflaţi în nevoi. S-a ocupat 
de sprijinirea spitalelor şi a aşeză- 
mintelor de binefacere, cu bani dintr 
-un cont personal. El a încurajat 
construirea bisericilor în vechile 
stiluri arhitecturale mai degrabă, 
decât în stilurile favorizate de la 
„reformele” dezastruoase ale ţarului 
Petru 1 şi împărătesei Ecaterina a II- 
a. În timpul domniei lui Nicolae al II 
-lea, Biserica Rusă a ajuns la cea mai 
mare bunăstare și autoritate. Numă- 
rul bisericilor a crescut cu peste 
10.000. La sfârşitul domniei, erau 
57.000 de biserici. Numărul mănăs- 
tirilor a crescut cu 250, ajungând 
astfel la un total de 1025. 


Familia sa, binecuvântată cu 4 fete 
şi un băiat, a fost mereu un exemplu 
pentru poporul rus, ducând o viaţă 
simplă. „Cu cât mai mare este sta- 
tutul unui om, cu atât mai mult tre- 
buie să-i ajute pe alții şi, adresându 
-se acestora, nu trebuie să pome- 
nească niciodată de poziţia sa soci- 
ală“, spunea ţarul Nicolae, „iar pro- 
priii mei copii trebuie să fie tot as- 
tfel.“ Cântau adesea în biserică, în 
timpul Sfintei Liturghii, iar arhiepis- 
copul 'Teofan de Poltava, duhovnicul 
lor, îşi amintea „cu ce cutremur şi 
cu câte lacrimi de pocăință se 


PR i 


apropiau ei de Sfântul Potir-. 
Seara, când întreaga familie era reu- 
nită, ţarul citea cu glas tare, iar ţari- 
na şi fiicele lor se ocupau cu croşeta- 
tul şi cusutul. Le plăcea să vorbească 
de Dumnezeu și să se roage împreu- 
nă. 


Doi ani au marcat definitiv această 
familie sfântă: 1903 şi 1918. 


CANONIZAREA SF. SERAFIM DE 
SAROV 


În 1903 s-au descoperit moaştele 
unuia dintre cei mai mari şi mai iu- 
biți sfinți ruşi: Sf. Serafim de Sarov. 
Țarul Nicolae îi știa puterea duhov- 
nicească şi s-a îngrijit nu doar de 
rapida sa canonizare, în acelaşi an, 
dar şi de a-i cere ajutorul, în dorinţa 
de a avea un moștenitor de parte 
bărbătească. Familia întreagă a fost 
prezentă la minunatele festivități de 
la Sarov, alături de peste 300.000 
de credincioşi, când s-a cântat 
„Hristos a înviat!” în plină vară (19 
iulie), după cum proorocise sfântul. 
Insuși ţarul a purtat pe umerii săi 





racla cu moaştele Sf. Serafim (foto). 
La acea vreme, Nicolae a fost în- 
ştiinţat de viitoarea apostazie 
şi căderea naţiunii şi a Bisericii 
ruse printr-o scrisoare profeti- 
că scrisă de Sf. Serafim însuşi. 
Sfântul a scris, cu puţin înainte de 
moartea sa în 1833, această scrisoa- 
re, a pecetluit-o cu cinci peceţi de 
ceară şi a adresat-o „Ţarului în a 
cărui domnie voi fi canonizat”. Apoi 
a dat-o spre păstrare Elenei Motovi- 


